PolyAgent/wiki_georgian_en_parallel_20231101 huggingface dataset:
აზერბაიჯანის კალათბურთის ფედერაცია

აზერბაიჯანის კალათბურთის ფედერაცია — ორგანიზაცია, რომელიც აწყობს აზერბაიჯანის ტერიტორიაზე კალათბურთის შეჯიბრებებს. აზერბაიჯანის კალათბურთის ფედერაცია პასუხისმგებელია აზერბაიჯანში კალათბურთის მატჩების ორგანიზებაზე, ხელმძღვანელობასა და განვითარებაზე. ასევე იცავს აზერბაიჯანული კალათბურთის მორალურ და მატერიალურ ინტერესებს. ფედერაციის ამჟამინდელი თავმჯდომარეა ნადირ ნასიბოვი.
ისტორია
1931 წელს აზერბაიჯანის ვაჟთა გუნდმა მოიგო და დაიკავა პირველი ადგილი კავკასიაში. აზერბაიჯანის გუნდმა პირველად მიიღო დამოუკიდებელი გუნდის მონაწილეობის უფლება სსრკ ჩემპიონატში.
აზერბაიჯანის კალათბურთის ფედერაცია დაარსდა 1992 წელს, აზერბაიჯანის დამოუკიდებლობის აღდგენის შემდეგ.
1994 წელს აზერბაიჯანის კალათბურთის ფედერაცია გახდა კალათბურთის საერთაშორისო ფედერაციის სრულუფლებიანი წევრი. 1997 წლიდან 2000 წლამდე FIBA–ს შეხვედრებსა და ღონისძიებებში მონაწილეობის გამო აზერბაიჯანს ჩამოერთვა სრული წევრობის უფლება, მაგრამ მალე FIBA–ს კონგრესზე, რომელიც თურქეთში ჩატარდა, აზერბაიჯანის კალათბურთის ფედერაციას ორგანიზაციის წევრის სტატუსი აღუდგინეს.
2002 წლის აგვისტოში ეროვნული ოლიმპიური კომიტეტის თავმჯდომარე ილჰამ ალიევი შეხვდა კალათბურთის ჩემპიონს რიმას კურტინაიტს, რის შემდეგაც რიმასი დაინიშნა ეროვნული ნაკრების მთავარ მწვრთნელად სექტემბერში.
2006 წელს აზერბაიჯანის მამაკაცთა ეროვნულმა ნაკრებმა მონაწილეობა მიიღო FIBA–ს ევროპის განვითარების თასზე ალბანეთში, სადაც პირველი ადგილი დაიკავა .
2012 წელს ალი ტონი გახდა აზერბაიჯანის კალათბურთის ეროვნული ნაკრების მწვრთნელი .
2017 წლის FIBA-ს რეიტინგის შედეგების მიხედვით, აზერბაიჯანის კალათბურთის ფედერაცია მსოფლიოში 49-ე ადგილზეა 181 ქვეყანას შორის და 28-ე ადგილზეა ევროპის ქვეყნებს შორის .
აზერბაიჯანის კალათბურთის ეროვნული ნაკრები
2019 წელი ნაკრებისთვის იყო საერთაშორისო ტურნირებში ბოლო მონაწილეობა.
ევრობასკეტში 2013 წლის ადგილისთვის ბრძოლაში: საკვალიფიკაციო ეტაპზე აზერბაიჯანელებმა ყველა მეტოქე დაამარცხეს შინ, გარდა გერმანიისა და ვერ გავიდნენ ფინალურ ეტაპზე (ჯგუფში დაიკავეს მე-4 ადგილი გერმანიასთან, შვედეთთან, ბულგარეთთამ და ლუქსემბურგთან) .
დღეისათვის აზერბაიჯანი საერთაშორისო კალათბურთში მხოლოდ 3x3 კალათბურთის გუნდითა და ახალგაზრდული გუნდებით არის წარმოდგენილი კლასიკურ კალათბურთში (მათ შორის, ევროპის ახალგაზრდული ოლიმპიური ფესტივალებზე) . შექმნილ ვითარებასთან დაკავშირებით, აზერბაიჯანული კლუბების ბევრმა მოთამაშემ უკმაყოფილება გამოთქვა არსებული მდგომარეობით და მოითხოვა გადამწყვეტი ზომები აზერბაიჯანის კალათბურთის ფედერაციისგან, ხელმძღვანელობის გადაყენებამდე.
2019 წელს, საერთაშორისო ტურნირებში კალათბურთის ნაკრების მონაწილეობის გამო, ხუთი კლუბი პროტესტის ნიშნად გამოვიდა აზერბაიჯანის ჩემპიონატის გათამაშებიდან .
რესურსები ინტერნეტში
Официальный сайт
სქოლიო
სპორტი აზერბაიჯანში
ფედერაციები აზერბაიჯანში
ჩინგალპოს რაიონი

ჩინგალპოს რაიონი — რაიონი პერუში, ანკაშის რეგიონის სიუასის პროვინციაში. მდებარეობს ზღვის დონიდან 3128 მეტრზე. 2007 წლის მონაცემებით, მოსახლეობა 1 155 ადამიანს შეადგენდა, სიმჭიდროვე 6.67 ადამიანი კმ²-ზე. ფართობი 173.2 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ანკაშის რეგიონის რაიონები
სიუასის პროვინციის რაიონები
ჯუნის ონიანი

ჯუნის ონიანი (დ. 29 მარტი, 1926, ჟახუნდერი, ლენტეხის რაიონი, საქართველოს სსრ — გ. 23 მაისი, 2012, ჟახუნდერი, ლენტეხის მუნიციპალიტეტი, საქართველო) — ქართველი ეთნოლოგი, ისტორიის მეცნიერებათა კანდიდატი, პედაგოგი.
ბიოგრაფია
ჯუნის ონიანი დაიბადა 1926 წლის 29 მარტს, ლენტეხის რაიონ სოფელ ჟახუნდერში. აქვე დაამთავრა საშუალო სკოლა, რის შემდეგაც 1944-1948 წლებში სწავლობდა ქუთაისის პედაგოგიურ ინსტიტუტში, ფილოლოგიის ფაკულტეტზე.
ჯუნის ონიანმა საზოგადოებრივი საქმიანობა ლენტეხის რაიონში დაიწყო. სხვადასხვა პერიოდში მუშაობდა საშუალო სკოლის დირექტორად, განათლების განყოფილების გამგედ, აღმასკომის თავმჯდომარის მოადგილედ, სიცოცხლის ბოლომდე კი მშობლიურ სოფელში სკოლის დირექტორად.
ჯუნის ონიანი ეწეოდა სამეცნიერო საქმიანობასაც. 1969 წელს პროფესორ ვერა ბარდაველიძის ხელმძღვანელობით, ისტორიის მეცნიერებათა კანდიდატის ხარისხის მოსაპოვებლად, დაიცვა დისერტაცია თემაზე „ქართველთა უძველესი სარწმუნოების ისტორიიდან (სვანური „მურყვამობა-კვირიაობა“)“.
ჯუნის ონიანს ცოლად ჰყავდა პროფესიით პედაგოგი ქალბატონი, ალექსანდრა. წყვილს შეეძინა სამი შვილი: რამაზი, ავაგი და ხორეშანი.
იგი დაჯილდოვებული იყო მედლებით სხვადასხვა შრომითი საქმიანობის ღირსეულად შესრულების გამო.
ჯუნის ონიანი გარდაიცვალა 2012 წლის 23 მაისს. დაკრძალულია ლენტეხის მუნიციპალიტეტის სოფელ ჟახუნდერში.
რესურსები ინტერნეტში
ჯუნის ონიანი - კატალოგი
ჯუნის ონიანი - ეროვნული ფოტომატიანე
ქართველი ეთნოლოგები
დაბადებული 1926
დაბადებული 29 მარტი
გარდაცვლილი 2012
გარდაცვლილი 23 მაისი
ბიორნ რკინისგვერდა

ბიორნ რკინისგვერდა — IX საუკუნის ვიკინგი მებრძოლი, შვედეთის მეფე და მუნსოს დინასტიის დამფუძნებელი, სკანდინავიური საგების მიხედვით, დანიელი კონუნგის, რაგნარ ლოდბროკის ვაჟი. მითოლოგიის თანახმად ბიორნი იყო ჭკვიანი მეზღვაური და დაუმარცხებელი მეომარი.
859 წელს ბიორნის სარდლობით ვიკინგებმა გაილაშქრეს სამხრეთის მიმართულებით და მიაღწიეს გიბრალტარის სრუტეს, საიდანაც გადავიდნენ მაროკოში, გაძარცვეს და დაარბიეს ბერბერების მიწები, 860 წელს კი ხმელთაშუა ზღვის აუზში შევიდნენ.
ცნობილია ის ფაქტი, რომ მამამისის მკვლელობის გამო, 867 წელს ბიორნი ძმებთან ერთად სათავეში ჩაუდგა დიდ წარმართულ ჯარს და ნორთუმბრიის სამეფოს დაპყრობით დაიწყო ვიკინგების 14 წლიანი გაუთავებელი თარეში დიდი ბრიტანეთის ტერიტორიაზე. მან ელა II სისხლიანი არწივის მეთოდით სიკვდილით დასაჯა.
ამის შემდეგ ბიორნმა და მისმა ძმებმა გაინაწილეს დაპყრობილი მიწები და სამეფოები დააარსეს სკანდინავიაში. ის გახდა შვედეთის კონუნგი და საფუძველი დაუდო მუნსოს დინასტიას. საგების თანახმად ბიორნის შემდეგ კონუნგის ტიტული მიიღო მისმა უფროსმა ვაჟმა, ერიკმა.
ლიტერატურა
Schlauch, Margaret (transl.) (1964). The Saga of the Volsungs: the Saga of Ragnar Lodbrok Together with the Lay of Kraka. New York: American Scandinavian Foundation.
Lagerquist L. O. Sveriges Regenter, från forntid till nutid.— Stockholm, 1997.— ISBN 91-1-963882-5
სქოლიო
სკანდინავიური მითოლოგია
შვედეთის ნახევრადმითიური მეფეები
Color Force

Color Force is an American independent film and television production company founded in 2007 by producer and film executive Nina Jacobson after her 2006 termination as president of Disney's Buena Vista Motion Pictures Group.
Its films include the Diary of a Wimpy Kid and The Hunger Games series. Color Force signed a three-year "first-look" production deal with DreamWorks in December 2006. In 2012, Brad Simpson became partner. Later that year, Color Force signed a first-look deal with FX Productions. In 2014, the company signed a first-look deal with 20th Century Fox.
In 2017, Jacobson and Simpson appointed Nellie Reed as head of Color Force's television productions.
Filmography
Feature films
Upcoming films
Television
References
External links
Color Force on Facebook
Color Force on Backstage
Film production companies of the United States
American independent film studios
ილარიონ კვარაცხელია

ილარიონ კვარაცხელია (დ. 21 ოქტომბერი, 1907, ნაკიფუ — გ. 17 ივნისი, 1993) — ქართველი გეოგრაფი, მათემატიკოსი და მეცნიერი. გეოგრაფიულ მეცნიერებათა დოქტორი.
ბიოგრაფია
1930 წელს დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი.
მუშაობა დაიწყო ქალაქ თბილისში მათემატიკის მასწავლებლად. 1931-1934 წლებში ლენინგრადის მთავარ გეოფიზიკის ობსერვატორიაში ასპირანტურის კურსი გაიარა. 1934 წელს დაინიშნა თბილისის გეოფიზიკური ობსერვატორიის აეროლოგიური განყოფილების გამგედ, მისი ხელმძღვანელობით და უშუალო მონაწილეობით დაიწყო ატმოსფეროს მაღალი ფენების რადიოზონდირება. მის სახელთან არის დაკავშირებული ამიერკავკასიის ატმოსფეროს მაღალი ფენების მეცნიერული გამოკვლევების დაწყება და ეროვნული კადრების მომზადება. 1941-1945 წლებში მეორე მსოფლიო ომში მონაწილეობდა, სადაც სამხედრო ქვეგანაყოფებს უზრუნველყოფდა მეტეოროლოგიური ინფორმაციით და ამინდის პროგნოზით. 1945 წლიდან მუშაობას განაგრძობს თბილისის გეოფიზიკურ ობსერვატორიაში. მის საკანდიდატო ნაშრომში მოცემულია თავისუფალ ატმოსფეროში ტემპერატურის განაწილების თავისებურება თბილისის აეროლოგიური მასალების საფუძველზე. მის სადოქტორო ნაშრომში შესწავლილია მეტეოროლოგიური ელემენტების განაწილების თავისებურებანი სიმაღლის მიხედვით ამიერკავკასიაში და მათზე რთული ფიზიკურ-გეოგრაფიული პირობების გავლენა. 1953 წელს შეიქმნა თბილისის ჰიდრომეტეოროლოგიური სამეცნიერო-კვლევითი ინსტიტუტი, რომლის შექმნის ერთ-ერთი ინიციატორია. იგი დაინიშნა დირექტორის მოადგილედ სამეცნიერო დარგში. არის 60-ზე მეტი სამეცნიერო ნაშრომის ავტორი. მათში მოცემულია სითბოსა და სიცივის ტალღების გავრცელების გზები ამიერკავკასიაში. აეროსინოპტიკური მასალის საფუძველზე დადგენილია ჩრდილოეთიდან კავკასიაში ცივი და თბილი ჰაერის მასების გადმოსვლის შესაძლებლობა, დასავლეთ საქართველოში ფიონების წარმოქმნის ორიგინალური თეორია, აგრეთვე ნაკადური დინებების წარმოქმნის აეროსინოპტიკური პირობები და ტროპოპაუზის სტრუქტურული თავისებურება.
საკანდიდატო დისერტაციის თემა — „ტემპერატურული ველის თავისებურება თბილისში და მისი ურთიერთკავშირი აღმოსავლეთ საქართველოს მაღალმთიანი მეტეოროლოგიური სადგურების მონაცემებთან“, დაიცვა 1948 წელს.
სადოქტორო დისერტაციის თემა — „ამიერკავკასიის აეროლოგიური გამოკვლევა“, დაიცვა 1965 წელს.
ბიბლიოგრაფია
Аэрологические исследования в Закавказье, Ленинград. Тбилиси, Закавк. н.-и. гидрометеорол. ин-т., 1964, с. 245
ლიტერატურა
ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 147
რესურსები ინტერნეტში
ქართველი გეოგრაფები
ქართველი მათემატიკოსები
თბილისის სახელმწიფო უნივერსიტეტის კურსდამთავრებულები
თენგიზ ზაალიშვილი (მომღერალი)

თენგიზ ზაალიშვილი (მომღერალი)
თენგიზ ზაალიშვილი (დ. 22 სექტემბერი, 1928) — ქართველი საოპერო მომღერალი (ლირიკული
ტენორი) და პედაგოგი, საქართველოს სახალხო არტისტი (1985), საქართველოს ხელოვნების აკადემიის ნამდვილი წევრი.
ბიოგრაფია
1957 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია.
1958 წელს შედგა მისი დებიუტი ზ. ფალიაშვილის სახელობის თბილისის ოპერისა და ბალეტის თეატრის სცენაზე (ალფრედი ჯ. ვერდის „ტრავიატა“, ლირიული ტენორი). აქვე შეასრულა მრავალი წამყვანი პარტია ქართველ, იტალიელ, რუს და სხვა კომპოზიტორთა ოპერებში. ეწეოდა ნაყოფიერ პედაგოგიურ მოღვაწეობას. კონცერტები აქვს გამართული საზღვარგარეთის ქვეყნებში. იყო ხალხური ანსამბლ „ფიროსმანის“ სოლისტი. ამ ანსამბლთან ერთად შემოიარა ევროპის მრავალი ქვეყანა და ამერიკის შეერთებული შტატები. 1985 წელს იგი ანსამბლის სხვა წევრებთან ერთად აირჩიეს ქ. ატლანტის საპატიო მოქალაქედ. 2019 წლის 23 იანვარს ზ. ფალიაშვილის სახელობის თბილისის ოპერისა და ბალეტის სახელმწიფო აკადემიური თეატრის წინ გაიხსნა თენგიზ ზაალიშვილის სახელობის ვარსკვლავი.
ჯილდოები და აღიარება
1985 — საქართველოს სახალხო არტისტი
1998 — ღირსების ორდენი ქართული მუსიკალური ხელოვნების განვითარების, მისი პოპულარიზაციის საქმეში შეტანილი პირადი დიდი წვლილისა და ნაყოფიერი მოღვაწეობისათვის
კასპის საპატიო მოქალაქე
ზურაბ ანჯაფარიძის სახელობის პრემია
ლიტერატურა
მუსიკის ენციკლოპედიური ლექსიკონი, გვ. 104 – თბ., 2007.
რესურსები ინტერნეტში
თენგიზ ზაალიშვილი
თენგიზ ზაალიშვილი
დაბადებული 1928
დაბადებული 22 სექტემბერი
თბილისის სახელმწიფო კონსერვატორიის კურსდამთავრებულები
ქართველი საოპერო მომღერლები
საქართველოს სსრ-ის სახალხო არტისტები
საქართველოს ღირსების ორდენის კავალრები
Dolichoderus inpai

Dolichoderus inpai — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
პესანია

პესანია — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 780 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ პესანიის შემადგენლობაში.
2010 წლის მონაცემებით, მოსახლეობა 17 260 ადამიანს შეადგენდა, მოსახლეობის სიმჭიდროვე 17.32 კმ²-ზე. ფართობი 996 646 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
ჩარლზ ტაუნზი

ჩარლზ ტაუნზი (დ. 28 ივლისი, 1915, გრინვილი, სამხრეთ კაროლინა — გ. 27 იანვარი, 2015, ოკლენდი, კალიფორნია) — ამერიკელი ფიზიკოსი.
ბიოგრაფია
1931–1937 წლებში სწავლობდა გრინვილში, 1937–1939 წლებში — კალიფორნიის ტექნოლოგიის ინსტიტუტში. 1939–1948 წლებში მუშაობდა ფირმა „ბელ ტელეფონში“, 1948 წლიდან — კოლუმბიის უნივერსიტეტში (1950 წლიდან პროფესორი). 1961–1966 წლებში მასაჩუსეტსის ტექნოლოგიური ინსტიტუტის პროფესორი. 1967 წლიდან კალიფორნიის უნივერსიტეტში (ბერკლი) ხელმძღვანელობს ფიზიკის განყოფილებას. ამერიკის ფიზიკის საზოგადოების პრეზიდენტი (1967 წლიდან). ტაუნზის უმთავრესი შრომები ეხება კვანტურ ელექტრონიკას. 1964 წელს ნობელის პრემიის ლაურეატი.
ლიტერატურა
სქოლიო
ამერიკელი ფიზიკოსები
ნობელის პრემიის ლაურეატები ანბანის მიხედვით
ჯინჭარაძე

ჯინჭარაძე
საკუთარი სახელი ჯინჭარაძე შეიძლება აღნიშნავდეს ერთ-ერთ შემდეგ პიროვნებათაგანს:
ალექსანდრე ჯინჭარაძე — სამხედრო პირი, ემიგრანტი
აპოლონ ჯინჭარაძე — ბიოლოგი, გენეტიკოსი
გიორგი ჯინჭარაძე — საბჭოთა არტილერიის გენერალ-მაიორი
ისრაფილ ჯინჭარაძე — უმცროსი ლეიტენანტი, საბჭოთა კავშირის გმირი
მზია ჯინჭარაძე — 9 აპრილის ტრაგედიის მსხვერპლი
მიხეილ ჯინჭარაძე — საბჭოთა კონტრადმირალი
ქართული გვარები
ბატურინი

ბატურინი — ქალაქი უკრაინაში. მდებარეობს ჩერნიჰივის ოლქში. 2013 წელს ქალაქის მოსახლეობა 2758 კაცს შეადგენდა.
სქოლიო
ჩერნიჰივის ოლქის ქალაქები
სარმის მღვიმე

სარმის მღვიმე — სუბვერტიკალური ტიპის კარსტული მღვიმე საქართველოში, აფხაზეთის ა/რ-ში, გაგრის მუნიციპალიტეტში. მდებარეობს აფხაზეთის კავკასიონზე, არაბიკის მასივზე, ზღვის დონიდან 2150 მ-ზე. მსოფლიოს ერთ-ერთი უღრმესი კარსტული მღვიმე. სიღრმე 1830 მ. გამომუშავებულია კირქვებში, ადგილ-ადგილ თაბაშირში. წარმოადგენს დარბაზებისა და ჭების ერთობლიობას, რომლებიც გაერთიანებულია გვირაბებითა და საფეხურებით.
პირობითად დაყოფილია სამ დონეზე: ზედა, შუა და ქვედა. ზედა დონე იწყება მღვიმის შესასვლელიდან და გადაჭიმულია ჩემპიონის ჭის ქვემო წერტილამდე (სიღრმე 420 მ). მღვიმის შუა იარუსი იწყება ჩემპიონის ჭიდან და განლაგებულია დოლგის მღვიმის წაგრძელებულ დაკლაკნილ შესასვლელამდე (სიღრმე 900 მ). მღვიმის ქვედა ნაწილს ავსებენ მრავალრიცხოვანი საფეხურები და დარბაზები 900 მ სიღრმიდან გამოკვლეული ტერიტორიის ქვემო წერტილამდე (1830 მ).
სარმის მღვიმე აღმოაჩინა და პირველად შეისწავლა 1990 წელს ჩატარებული ექსპედიციის დროს ირკუტსკელმა სპელეოლოგმა სერგეი შიპიცინმა. თავდაპირველად მღვიმე გამოიყურებოდა როგორც კლდეში არსებული პატარა ხვრელი ჰაერის ძალიან ძლიერი წევით. მღვიმეს უწოდეს სარმა. სარმა — არის ძლიერი ქარი, რომელიც პერიოდულად უბერავს ბაიკალის ტბაზე. მისი სიჩქარე შეადგენს 40-50 მ/წმ-ში. მღვიმე იმთავითვე შეისწავლეს 250 მ სიღრმემდე. 1999 წელს კრასნოიარსკელმა სპელეოლოგებმა შეისწავლეს მღვიმის ახალი შტო, რომლის სიგრძე შეადგენს 100 მ-ს. 360 მ სიღრმეზე სპელეოლოგებმა აღმოაჩინეს ეხი, რომელსაც უწოდეს „ვიმპელი“. 2000 წელს კრასნოიარსკელმა და ირკუტსკელმა სპელეოლოგებმა ერთობლივი ექსპედიციის დროს აღმოჩინეს დიდი ჭა ჩემპიონი, რომლის სიღრმე 250 მ აღწევს. მომდევნო წელს, იმავე შემადგენლობით ჩატარებული ექსპედიციის დროს მღვიმე შეიწავლეს 1540 მ სიღრმემდე. 2012 წლის აგვისტოში პაველ რუდკოს ხელმძღვანელობით ჩატარებულმა სპელეოლოგიურმა ექსპედიციამ მიაღწია მღვიმის ახალ ნიშნულს — 1830 მ-ს.
იხილეთ აგრეთვე
მსოფლიოს უღრმესი მღვიმეების სია
სქოლიო
აფხაზეთის ავტონომიური რესპუბლიკის მღვიმეები
იაზიკოვო (ბლაგოვარის რაიონი)

იაზიკოვო (ბლაგოვარის რაიონი)
იაზიკოვო — სოფელი რუსეთის ფედერაციაში, ბაშკირეთის რესპუბლიკის ბლაგოვარის რაიონში. ამავე რაიონის ადმინისტრაციული ცენტრი.
2010 წლის მონაცემებით სოფელში ცხოვრობს 6368 ადამიანი. 2002 წლის აღწერის მიხედვით მოსახლეობის უმრავლესობას თათრები (38,3 %) და ბაშკირები შეადგენენ (32,2 %).
რესურსები ინტერნეტში
Совет муниципальных образований Республики Башкортостан.
სქოლიო
ბლაგოვარის რაიონის სოფლები
როშკანი-დე-ჟოსი

როშკანი-დე-ჟოსი — სოფელი მოლდოვაში, რეზინის რაიონში. მდებარეობს ზღვის დონიდან 123 მეტრზე. 2004 წლის მონაცემებით, მოსახლეობა 35 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
რეზინის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
რეზინის რაიონის სოფლები
Antiplanes obesus

Antiplanes obesus is a species of sea snail, a marine gastropod mollusk in the family Pseudomelatomidae.
Description
The length of the shell is up to 45 mm.
Distribution
This marine species occurs off Japan and the Kurile Islands, Russia.
References
Habe, T. (1958b) Description of three new species of the genus Rectiplanes from Japan. Venus, 20, 181–186
Hasegawa K. (2009) Upper bathyal gastropods of the Pacific coast of northern Honshu, Japan, chiefly collected by R/V Wakataka-maru. In: T. Fujita (ed.), Deep-sea fauna and pollutants off Pacific coast of northern Japan. National Museum of Nature and Science Monographs 39: 225–383.
Hasegawa K. & Okutani T. (2011) A review of bathyal shell-bearing gastropods in Sagami Bay. Memoirs of the National Sciences Museum, Tokyo 47: 97-144. [15 April 2011]
External links
obesus
Gastropods described in 1958
ბელედუეინი

ბელედუეინი — ქალაქი სომალიში, ჰირანის რეგიონის ადმინისტრაციული ცენტრი. 2012 წლის მონაცემებით მოსახლეობის რაოდენობა შეადგენს — 55 410 ადამიანს..
ქალაქი მდებარეობს მდინარე უები-შაბელეს ნაპირზე, ეთიოპიის რეგიონ ოგადენის საზღვართან ახლოს, 332 კმ-ით ჩრდილოეთით სომალის დედაქალაქ — მოგადიშოდან. მდინარე უები-შაბელე ქალაქს ყოფს ორ ნაწილად — დასავლეთად და აღმოსავლეთად.
კლიმატი
ბელედუეინის კლიმატი საკმაოდ მშრალია. ყველაზე უფრო მაღალი ტემპერატურა აქ შეიმჩნევა გაზაფხულის თვეებში, ყველაზე უფრო დაბალი — დეკემბერში.
ისტორია
ბელედუეინი ქვეყნის ერთ-ერთი უძველესი ქალაქია; აქ არიან დაბადებულები ბევრი ცნობილი სომალელი პოლიტიკური მოღვაწეები — ადენ აბდულა ოსმან დაარიდან მოჰამედ ფარაჰ აიდიდამდე.
1909 წელს დერვიშების სახელმწიფოს დედაქალაქის ტალეჰში გადატანის შემდეგ საიდ მოჰამედ აბდილე ჰასანმა და მისმა დერვიშებმა ბელედუეინთან ახლოს ააშენეს ფორტი ოგადენის რეგიონზე საკუთარი კონტროლის გამყარების მიზნით.
1960 წლიდან — დამოუკიდებელი სომალის რესპუბლიკის შემადგენლობაშია.
1970-იან წლებში, თავისი სტრატეგიული ადგილმდებარეობის გამო, ქალაქი იყო დასავლეთ სომალის განთავისუფლების ფრონტის ბაზა, რომელიც საკუთარ მიზნად ისახავდა ეთიოპიის ოგადენის პროვინციის მიერთებას «დიდ სომალისთან».
სომალის ომის დროს სომალის გარდამავალმა ფედერალურმა მთავრობამ ეთიოპიის ჯარის ნაწილების დახმარებით დაიბრუნა ქალაქი ისლამური სასამართლოების კავშირის ხელიდან (2006 წელი). მაგრამ 2008 წლის ბოლოსთვის ბელედუეინი გადავიდა მოძრაობა აშ-შაბააბის კონტროლ ქვეშ. 2009 წლის 18 ივნისს ქალაქში მოხდა დიდი ტერორისტული აქტი, ნაღმჩადებული ავტომობილის აფეთქების შედეგად დაიღუპა 35 ადამიანი. 2010 წელს ადგილი ჰქონდა კიდევ ერთ ბრძოლას, რომელშიც ისლამისტებმა ერთობლივი ძალებით შეძლეს დაემარცხებინათ სომალის სამთავრობო ჯარები. მიუხედავად ამისა, 2011 წლის 31 დეკემბერს ქალაქი კვლავ გადავიდა ფედერალური მთავრობის კონტროლ ქვეშ. ოპერაცია განახორციელეს სომალის და ეთიოპიის შეიარაღებულმა ძალებმა.
სქოლიო
სომალის ქალაქები
ისურსა

ისურსა — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის დურანგესადოს კომარკის შემადგენლობაში. ფართობი — 4,34 კმ². მოსახლეობა — 252 კაცი (2020 წ.).
იხილეთ აგრეთვე
ბისკაიის მუნიციპალიტეტები
რესურსები ინტერნეტში
ისურსის მუნიციპალიტეტის ოფიციალური საიტი
სქოლიო
ბისკაიის მუნიციპალიტეტები
ბისკაიის ქალაქები
ჩოჩია

ჩოჩია
საკუთარი სახელი ჩოჩია შეიძლება აღნიშნავდეს ერთ-ერთ შემდეგ პიროვნებათაგანს:
ალექსანდრე აბაშელი (ჩოჩია) — მწერალი, პოეტი
ალექსანდრე აბაშელი — ქირურგი
ანა ჩოჩია — პედიატრი
ნიკოლოზ ჩოჩია — გეოლოგი
სიმონ ჩოჩია — აგრონომი
ქართული გვარები
ბოლივიის პრეზიდენტი

ბოლივიის პრეზიდენტი — ბოლივიის სახელმწიფოს მეთაური და ბოლივიის მთავრობის თავმჯდომარე. ბოლივიის ახლანდელი კონსტიტუციით, პრეზიდენტს ირჩევს ხალხინ განახლებადი ხუთი წლის ვადით. თუ ვერც ერთმა კანდიდატმა ვერ დააგროვა ხმათა ნახევარზე, 50%-ზე, მეტი, პრეზიდენტს ირჩევს სენატი, ორი, ყველაზე მეტი ხმათა რაოდენობის კანდიდატიდან.
ბოლივიის ამჟამინდელი პრეზიდენტია ევო მორალესი, 2006 წლის 22 იანვრიდან. იგი არჩეულ იქნა 2005 წლის საპრეზიდენტო არჩევნებისას და ბოლივიის კონსტიტუციის თანახმად, 2009 წელს მეორე ვადით.
ბოლივიის რესპუბლიკის პრეზიდენტები (1825-დღემდე)
იხილეთ აგრეთვე
ბოლივიის ისტორია
ბოლივიის პოლიტიკა
რესურსები ინტერნეტში
ბოლივიის ისტორიის ქრონოლოგია
Gallery of Presidents of Bolivia
პრეზიდენტები
ალასკის ყურე

ალასკის ყურე მდებარეობს წყნარი ოკეანის ჩრდილოეთით, ალასკის ნახევარკუნძულის მოღუნვის ადგილში. გადაჭიმულია ალასკის ნახევარკუნუძლისა და კოდიაკის კუნძულებიდან აღმოსავლეთისაკენ, ალექსანდრეს არქიპელაგამდე. მაქსიმალური სიღრმეა 5659 მ.
ალასკის ყურის სანაპირო ხაზი მთიანია, გამოირჩევა ტყეებითა და მყინვარებით.
მეტეოროლუგიურად, ეს ყურე შტორმების დიდი გენერატორია, რომლებიც სამხრეთამდე, კანადის შტატ ბრიტანეთის კოლუმბიამდე და აშშ-ის ვაშინგტონისა და ორეგონის შტატებემდე გადაადგილდება.
რესურსები ინტერნეტში
http://www.worldatlas.com/aatlas/infopage/gulfalaska.htm
წყნარი ოკეანის ყურეები
ბიგნონიასებრნი

ბიგნონიასებრნი — ორლებნიან მცენარეთა ოჯახი. ახლოსაა შავწამალასებრთა ოჯახთან. ხეები, ბუჩქები და ლიანებია, იშვიათად ბალახი. ორსქესიანი ყვავილები საგველასებრ ან ქოლგისებრ ყვავილედებად არის შეკრებილი. ნაყოფი კოლოფია.
შეიცავს დაახლოებით 120 გვარსა და 800 სახეობას, რომელიც ძირითადად გავრცელებულია სამხრეთ ამერიკის ტროპიკებსა და სუბტროპიკებში. საქართველოში ველური ფორმები არ გვხვდება.
კულტივირებულია დიდი ზომის ხე კატალპა, ხვიარა ბუჩქი ვაზისტანა, ზოგიერთი სახეობა იძლევა ძვირფას მერქანს — ე. წ. პალისანდრის ხეს.
ლიტერატურა
კლიატაიაკი

კლიატაიაკი — სოფელი რუსეთის ფედერაციაში, ბაშკირეთის რესპუბლიკის ბუზდიაკის რაიონში.
2010 წლის მონაცემებით სოფელში ცხოვრობს 57 ადამიანი. რაიონულ ცენტრ ბუზდიაკიდან დაშორებულია 36 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 35 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
რესურსები ინტერნეტში
Совет муниципальных образований Республики Башкортостан.
სქოლიო
ბუზდიაკის რაიონის სოფლები
როთის რაიონი

როთის რაიონი — რაიონი გერმანიაში. რაიონის ცენტრი — ქალაქი როთი. რაიონი შედის ბავარიის ფედერალურ მხარეში. ექვემდებარება შუა ფრანკონიის ადმინისტრაციულ ოლქს. იკავებს 895,18 კვ. კმ. ფართობს. მოსახლეობა შეადგენს 128 238 ადამიანს. მოსახლეობის სიმჭიდროვე — 149 ადამიანი/კვ.კმ-ზე. რაიონის ოფიციალური კოდი — 09 5 76.
რესურსები ინტერნეტში
www.landratsamt-roth.de ოფიციალური საიტი
ბავარიის რაიონები
პაპიამენტო

პაპიამენტო (ან პაპიამენტუ) — კარიბებში ABC კუნძულებზე ყველაზე გავრცელებული ენა. მას ოფიციალური სტატუსი აქვს კიურასაოსა და არუბაზე. პაპიამენტო სალაპარაკოდ გამოიყენება ბონეირზეც.
იხილეთ აგრეთვე
კრეოლური ენა
ენათმეცნიერება
ლიტერატურა
Eva Eckkrammer: Papiamentu, Cultural Resistance, and Socio-Cultural Challenges: The ABC Islands in a Nutshell. In: Journal of Caribbean Literatures 5/1, 2007, 73-93.
Quint, Nicolas. 2000. Le Cap-Verdien: Origines et devenir d’une langue métisse. Paris: L’Harmattan
Jacobs, Bart. 2008. "Papiamentu: A diachronic analysis of its core morphology". Phrasis 2008 (2), 59-82.
რესურსები ინტერნეტში
General (socio-)linguistic and historical information on Papiamentu, including an unedited poem (with translation) from the Curaçaoan poet Lucille Berry-Haseth
Ethnologue.com
Papiamento
სქოლიო
კარიბის აუზის ენები
აუკაპატის მუნიციპალიტეტი

აუკაპატის მუნიციპალიტეტი — მუნიციპალიტეტი ბოლივიაში, ლა-პასის დეპარტამენტის მუნიეკასის პროვინციაში. 2010 წლის აღწერის მონაცემებით მოსახლეობა 4 049 ადამიანს შეადგენდა. ფართობი 157 კმ²-ია.
მუნიციპალიტეტი თავის მხრივ კანტონებად იყოფა.
რესურსები ინტერნეტში
ბოლივიის სტატისტიკის ეროვნული ინსტიტუტი
ლა-პასის დეპარტამენტის მუნიციპალიტეტები
ნასიპიტი

ნასიპიტი (ოფიციალურად ნასიპიტის მუნიციპალიტეტი; ) ― მესამე კლასის მუნიციპალიტეტი ჩრდილოეთ აგუსანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 44 822 ადამიანს შეადგენს. მოიცავს 19 ბარანგაის.
კლიმატი
რესურსები ინტერნეტში
Nasipit official Website
სქოლიო
ჩრდილოეთ აგუსანის მუნიციპალიტეტები